CELEX: 62021TN0698
Language: bg
Date: 2021-10-27 00:00:00
Title: Дело T-698/21: Жалба, подадена на 27 октомври 2021 г. — Paraskevaidis/Съвет и Комисия

3.1.2022   
            
            
               BG
            
            
               Официален вестник на Европейския съюз
            
            
               C 2/47
            
         
      Жалба, подадена на 27 октомври 2021 г. — Paraskevaidis/Съвет и Комисия
      (Дело T-698/21)
      (2022/C 2/65)
      Език на производството: английски
      
         Страни
      
      
         Жалбоподател: Georgios Paraskevaidis (Везембек Опем, Белгия) (представители: S. Pappas и D.-A. Pappa, lawyers)
      
         Ответник: Съвет на Европейския съюз и Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението от 4 февруари 2021 на Комисията и плана за разсрочване от 9 март 2021 г., както и решението на Съвета от 19 юли 2021 г., с което се отхвърля административната жалба на жалбоподателя срещу решението на Комисията, в частта, в която то съдържа допълнителни мотиви, и
               
            
                  —
               
               
                  да осъди ответниците да заплатят съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първото основание е, че обжалваните решения нарушават принципа на законосъобразност. Твърди се също така, че Редактирано заключение № 237/05 (1) не е приложимо за периода, за който жалбоподателят претендира надбавката за образование.
               
            
                  2.
               
               
                  Второто основание е че Редактирано заключение № 237/05 е било приложено незаконосъобразно с обратна сила.
               
            
                  3.
               
               
                  Третото основание е, че Редактирано заключение № 237/05 е било прието от административните ръководители извън тяхната компетентност.
               
            
                  4.
               
               
                  Четвъртото основание е, че Редактирано заключение № 237/05 нарушава член 3, параграф 1 от приложение VII към Правилника за персонала.
               
            
         (1)  Редактирано заключение № 237/05 относно надбавката за образование по смисъла на член 3, параграф 1 от приложение VII към Правилника за персонала, одобрено от административните ръководители на тяхната 284-а среща на 1 юли 2020 г.